E wytter erfolgryyschs Fescht fir d Glygge und iiri Hälfer am letschte Summerwuchenänd 2008: Am 30. + 31. Augschte bewiirte Vorstadt-Glunggi mit iirer «Glungg-Schängge» alli Bsuecher imene groosse Feschtzält an dr Yyweiigs-Fyyr vom neye Binniger-Schlosspark.  Dr Petrus het sich wiider emole als Basler zaigt und bescheert allne e suuper Wätter.      Am 18. Oggdober 2008 isch es ändligg wiider eso wyt gsii.  Em fascht vergässene «Glunggi-Keegle» isch wiider Lääbe yyghuucht worde.  D Vorstadt-Glunggi hän derzue yyglaade und wiider e Huffe Mitgliider derfe begriesse.  Es isch e sauglatte Herbschtnomidaag gsi.